"Ettekirjutus, et ma pidin kindlasti võitma, pani mind  närveerima," ütles Pitou. "Kogu Ameerika paneb oma lootused minule ja see on hirmus tunne… Oleksin palju õnnelikum normaalse tüdrukuna kodus istudes või koolis käies." Tasakaalukaotus distantsi teisel poolel, mis peaaegu oleks lõppenud kukkumisega, röövis talt kaks sekundit ja võit läks sakslanna Heidi Bieblile. Pitou oli õnnelik, et hõbedagi sai. Hiljem oli ta mõned aastad abielus Austria kiirlaskumisässa Egon Zimmermanniga ja veel hiljem sai Penelope Pitou'st New Hampshire'i esimene naispangadirektor.